கேள்வி: புனித தமியானோ சிலுவை - சிலுவையின் மையச் சித்திரம்: இயேசு பற்றி நீங்கள் என்ன அறிந்துள்ளீர்கள்?
பதில்: *இச்சிலுவைத் திருவோவியத்தின் மையம் இயேசு. அவர் அடித்து நொறுக்கப்பட்ட நிலையிலும் உறுதியான உள்ளத்தோடு காணப்படுகின்றார். சிலுவை தொங்குவது போல் அல்லாமல் நிமிர்ந்து நிற்பது போல் தோற்றமளிக்கின்றார். *இயேசு உடலின் நிறம் பின்னணி நிறங்களான கருஞ்சிவப்பு, கருப்பு ஆகியவற்றிலிருந்து பளிச்சென்று வேறுபட்டு நிற்கின்றது. *இயேசுவின் உடலை ஆணிகள் துளைத்துள்ளன; அவரது தலையில் முண்முடி சூடப்பட்டுள்ளது; ஆனால் அவ்வுடலில் இறைவனின் சக்தியும் ஒளியும் மிளிர்கின்றன. *அரசராக மாட்சிமையில் தோன்றும் இயேசு இங்கு இல்லை; துன்பத்தின் பிடியில் சிக்கி, சோர்ந்து தளர்ந்து உயிர்விடுகின்ற இயேசுவும் இங்கு இல்லை. மாறாக, மனிதர் அனைவருக்கும் இறைவாழ்வை நல்கி, அவர்களுக்கு நம்பிக்கை ஊட்டும் விதத்தில் இயேசு இங்கே காட்சி தருகின்றார். *இயேசுவின் உருவம் இவ்வோவியத்தில் வருகின்ற மற்ற உருவங்களைவிட அளவில் பெரிதாக உள்ளது. மக்களின் வணக்கத்துக்கு உரியவராக இயேசு இங்கே தோன்றுகின்றார். அவருடைய தலைக்கு மேலே "நசரேத்து இயேசு யூதர்களின் அரசன்" என்னும் சொற்றொடர் இலத்தீனில் ஏறக்குறையை முழுமையாக எழுதப்பட்டுள்ளது (காண்க: யோவான் நற்செய்தி. கிரேக்கம் கலந்த இலத்தீன் பாணியில் அச்சொற்றொடர் உள்ளது (IHS Nazarenus Rex Iudeorum).
கேள்வி: புனித தமியானோ சிலுவை - சிலுவை அருகே இயேசுவின் தாய் மரியா என்பது என்ன?
பதில்: *இயேசுவின் சிலுவைச் சாவு சாட்சிகளாக உள்ள மரியா (இயேசுவின் தாய்), யோவான் (திருத்தூதர்), மகதலா மரியா, யாக்கோபின் தாய் மரியா ஆகிய நால்வரும் புனிதர்கள் என்பதைக் காட்ட அவர்கள் தலையைச் சூழ்ந்து ஒளிவட்டம் உள்ளது. *அன்னை மரியாவின் உடை மூன்று நிறங்களில் உள்ளது. அவர் மேலே அணிந்துள்ள போர்வை வெண்ணிறத்தில் உள்ளது. இது வெற்றி, தூய்மை ஆகியவற்றைக் குறிக்கும். அதன் கீழே உள்ள மேலாடை கருஞ்சிவப்பாக உள்ளது. சிவப்பு அன்பின் அடையாளம்; ஆழ்ந்த சிவப்பு ஆழ்ந்த அன்பின் அடையாளம். மரியா கடவுள் மட்டிலும் தம் மகன் மட்டிலும் எல்லையற்ற அன்புகொண்டிருந்ததோடு, எல்லா மக்களையும் தாயன்போடு தம் உள்ளத்தில் கொண்டுள்ளார் என்னும் உண்மை இவ்வாறு உணர்த்தப்படுகிறது. *மரியா (இயேசுவின் தாய்) வலது கை இயேசுவைச் சுட்டிக் காட்டுகிறது. சிலுவையில் தொங்குகின்ற இயேசுவில் தான் மனிதர் மீட்பு என்னும் கொடையைப் பெறுகின்றனர் என்பதையும், இயேசுவே விண்ணகத்துக்கு வழி என்பதையும் மரியாவின் சைகை காட்டுகிறது. Image:Assisi San Damiano BW 4.JPG